GL พุ่ง 14% โบรกมอง Q3 กำไรนิวไฮ แนะซื้อ 21 บ. อัพไซด์เพียบ
GL: พุ่ง 14% ณ เวลา 16.01 น. ราคาอยู่ที่ 15.50 บาท บวก 1.90 บาท หรือ 13.97% สูงสุด 15.60 บาท ต่ำสุด 19.90 บาท มูลค่าการซื้อขาย 330.64 ล้านบาท ด้านบล.ดีบีเอสฯ แนะ "ซื้อ" GL เป้า 21.00 บาท คาดการณ์กำไร Q3/58 ทำสถิติสูงสุด
4 พ.ย. 2558

ผู้สื่อข่าวรายงานว่า ราคาหุ้น บริษัท กรุ๊ปลีส จำกัด (มหาชน) หรือ GL ณ เวลา 16.01 น. ราคาอยู่ที่ 15.50 บาท บวก 1.90 บาท หรือ 13.97% สูงสุด 15.60 บาท ต่ำสุด 19.90 บาท มูลค่าการซื้อขาย 330.64 ล้านบาท ขณะที่ดัชนีหุ้นไทยโดยรวมบวก 0.67%
 
 
บล.ทรีนีตี้ ระบุในบทวิเคราะห์ (3 พ.ย.) แนะนำ “ซื้อ” GL ให้ราคาเป้าหมายที่ 16.30 บาท คาดกำไรของ GL ในไตรมาส 3/58 ที่ 144 ล้านบาท เติบโต 12% จากไตรมาสก่อน และ 3.65 เท่าจากช่วงเดียวกันปีก่อนโดยสินเชื่อในประเทศยังชะลอตัว แต่สินเชื่อต่างประเทศเติบโตได้ดี ทำให้ภาพรวมสินเชื่อไตรมาสนี้เติบโตได้เล็กน้อย แรงหนุนสำคัญในไตรมาสนี้มาจากสัดส่วน NPL ที่ลดลง และราคาขายรถยึดที่ดีขึ้น
ทั้งนี้ ส่งผลให้ค่าใช้จ่ายสำรองหนี้สูญ และขาดทุนจากการขายรถยึดลดลง คาดกำไรทั้งปี 58 ไว้ที่ 541 ล้านบาท โดยเชื่อว่าในไตรมาสสุดท้ายจะเห็นกำไรเติบโตต่อเนื่องอยู่ ขณะที่บริษัทได้จัดตั้ง JV ในอินโดนีเซีย จะเริ่มดำเนินงานภายในสิ้นปีนี้ และอาจมีการทำ M&amp;A เพิ่มเติมด้วย ซึ่งเรามองว่าจะเป็นแรงหนุนสำคัญในอนาคต
 
ด้านบล.ดีบีเอสฯ ระบุในบทวิเคราะห์ (3 พ.ย.) คาดการณ์กำไรไตรมาส 3/58 ทำสถิติสูงสุดที่ 148 ล้านบาท เติบโตก้าวกระโดดถึง 3,758% หรือ 37 เท่า และ 15%จากไตรมาสก่อนแม้ปกติไตรมาส 3 เป็นฤดูที่มักจะอ่อนที่สุด ตามฤดูกาลคือเป็นหน้าฝน แต่ปัจจัยเสริมเป็นเรื่องคุณภาพสินทรัพย์ที่ดีขึ้น อีกทั้งผลการดำเนินงานของธุรกิจที่ต่างประเทศ เช่น กัมพูชาและลาว ก็แข็งแกร่ง คาดว่ากำไร 9M58 จะเป็นสัดส่วน 69% เทียบกับประมาณการกำไรปี58
ทั้งนี้ คาดว่าผลการดำเนินงานที่ดียังจะต่อเนื่องมายังไตรมาส 4/58 ซึ่งปกติแล้วไตรมาส 4 จะเป็นไตรมาสที่ดีที่สุด แรงส่งที่ดีมาจากธุรกิจที่ต่างประเทศ แม้ว่าอัตราการเติบโตสินเชื่อที่ไทยจะเป็นเพียงเล็กน้อย หรือทรงตัวเทียบกับไตรมาส 3/58 ก็ตาม
อย่างไรก็ตาม คงคำแนะนำ ซื้อ ด้วยราคาพื้นฐาน 21.00 บาท ซึ่งประเมินด้วย P/BV ปี 58 ที่ 3.4 เท่า ตาม Gordon Model คาดว่าอัตราการเติบโตกำไร CAGR ของกำไรต่อหุ้นระหว่างปี 57-60 จะสูงถึง 87% ต่อปี